
TEHNISKĀ SPECIFIKĀCIJA/TEHNISKAIS PIEDĀVĀJUMS

1. [bookmark: _Hlk42259174][bookmark: _Hlk42260538]VISPĀRĪGĀ INFORMĀCIJA

1.1. Iepirkuma priekšmets: viena jauna apvidus kravas automobiļa (pikapa) pilna servisa noma līdz 48 (četrdesmit astoņiem) mēnešiem no transportlīdzekļa nodošanas dienas, ietverot transportlīdzekļa lietošanu, reģistrāciju, apdrošināšanu, tehnisko apkopi, remontus un citus šajā tehniskajā specifikācijā noteiktos pakalpojumus.
1.2. Transportlīdzeklim jābūt tehniski paredzētam ekspluatācijai vasaras un ziemas sezonā, tai skaitā pašvaldības teritoriju uzturēšanas darbiem, un piemērotam sniega lāpstas un materiāla kaisītāja uzstādīšanai pēc Pasūtītāja pieprasījuma līguma darbības laikā. Papildaprīkojuma faktiskā nodrošināšana, uzstādīšana un lietošana tiek veikta pēc Pasūtītāja pieprasījuma atbilstoši iepirkuma dokumentos noteiktajai kārtībai.
1.3. Pretendents nodrošina transportlīdzekļa pilnu ekspluatāciju, uzturēšanu un nepārtrauktu lietošanas iespēju visā līguma darbības laikā.
1.4. Transportlīdzeklim jāatbilst visām šajā tehniskajā specifikācijā noteiktajām minimālajām prasībām un jābūt tehniski piemērotam regulārai ekspluatācijai pašvaldības funkciju nodrošināšanai.
1.5. Pretendents drīkst piedāvāt aprīkojumu vai tehniskos risinājumus, kas pārsniedz minimālās prasības.

2. Tehniskā specifikācija/tehniskais piedāvājums

	Nr. p. k.
	Rādītājs, pazīme
	Prasība
	PRETENDENTA PIEDĀVĀJUMS
(PRETENDENTS NORĀDA PRECĪZUS DATUS, ATBILSTOŠI SAVAM PIEDĀVĀJUMAM!)

	1.
	Piedāvātā transportlīdzekļa marka un modelis
	
	

	2.
	Transportlīdzekļu skaits
	1 (viens).
	

	3.
	Transportlīdzekļa stāvoklis
	Jauns, bez iepriekšējas reģistrācijas un ekspluatācijas.
	

	4.
	Nomas termiņš
	līdz 48 (četrdesmit astoņi) mēneši no transportlīdzekļa nodošanas dienas.
	

	5.
	Transportlīdzekļa kategorija un virsbūves izpildījums
	Apvidus tipa kravas automobilis (pikaps) ar dubulto kabīni un atsevišķu kravas kasti, N1 kategorija vai līdzvērtīgs transportlīdzeklis, kas atbilst šīs specifikācijas funkcionālajām prasībām.
	

	6.
	Sēdvietu skaits
	Ne mazāk kā 5 (piecas), ieskaitot vadītāju.
	

	7.
	Pārnesumkārba
	Automātiskā pārnesumkārba.
	

	8.
	Piedziņa
	Pilnpiedziņa 4×4, pieslēdzama vai pastāvīga.
	

	9.
	Degvielas veids
	Dīzeļdzinējs, benzīna dzinējs vai pašuzlādes hibrīddzinējs (bez ārējās uzlādes iespējas jeb plug-in hibrīds)
	

	10.
	Dzinēja jauda
	Kopējā sistēmas jauda vai iekšdedzes dzinēja maksimālā jauda ne mazāka kā 110 kW.
	

	11.
	Pilna masa
	Ne vairāk kā 3500 kg. Ar uzstādītu ziemas sezonas aprīkojumu, tai skaitā sniega lāpstu un materiāla kaisītāju, transportlīdzeklim jāatbilst pieļaujamajai pilnajai masai un asu slodzēm atbilstoši ražotāja un normatīvo aktu prasībām.
	

	12.
	Kravnesība
	Vismaz 900 kg. Ja pēc Pasūtītāja pieprasījuma tiek uzstādīts ziemas sezonas papildaprīkojums, Pretendents tehniskajā piedāvājumā norāda pieļaujamo atlikušo kravnesību pēc šāda aprīkojuma uzstādīšanas un pievieno tehnisko informāciju vai ražotāja/aprīkojuma piegādātāja apliecinājumu, kas apstiprina atbilstību ražotāja noteiktajām masas, asu slodžu un ekspluatācijas prasībām.
	

	13.
	Klīrenss
	ne mazāks kā 220 mm.
	

	14.
	Kravas kaste
	Kravas kastes garums ne mazāks kā 1500 mm un platums ne mazāks kā 1500 mm, ar kravas nostiprināšanas punktiem.
	

	15.
	Degvielas patēriņš (WLTP)
	Ražotāja noteiktais degvielas patēriņš kombinētajā ciklā pēc WLTP metodes ne lielāks kā 11,5 l/100 km.
	

	16.
	CO₂ emisijas (WLTP)
	Ražotāja noteiktais CO₂ emisiju apjoms kombinētajā ciklā pēc WLTP metodes ne lielāks kā 300 g/km.
	

	17.
	Emisiju standarts
	Vismaz Euro 6 vai līdzvērtīgs spēkā esošajām normatīvo aktu prasībām atbilstošs emisiju līmenis.
	

	18.
	Obligātais aprīkojums
	Transportlīdzeklim jābūt aprīkotam vismaz ar ABS, ESC, stūres pastiprinātāju, riepu spiediena kontroles sistēmu, drošības spilveniem priekšā sēdošajiem, klimata kontroli vai gaisa kondicionētāju, brīvroku sakaru sistēmu, radio ar vismaz 2 skaļruņiem, atpakaļskata kameru, kruīza kontroli ar ātruma ierobežotāju, elektriski vadāmiem logu pacēlājiem, elektriski regulējamiem, nolokāmiem un apsildāmiem sānu spoguļiem, centrālo atslēgu ar signalizāciju, pilna izmēra rezerves riteni, gumijas paklājiem, dubļusargiem, priekšējiem miglas lukturiem, piekabes sakabes ierīci, kravas kastes iekšpuses aizsargpārklājumu, kravas kastes pārsegu, dzinēja kartera un sadales kārbas aizsargu, kā arī satiksmes drošības komplektu atbilstoši normatīvo aktu prasībām.
	

	19.
	Papildu aprīkojums un tehniskā piemērotība darba vajadzībām
	Transportlīdzeklim jānodrošina tehniska iespēja uzstādīt un lietot sniega lāpstu un materiāla kaisītāju pēc Pasūtītāja pieprasījuma līguma darbības laikā neatkarīgi no piedāvātā pieļaujamā dzinēja vai degvielas veida. Pretendents tehniskajā piedāvājumā norāda vismaz: 1) paredzēto stiprinājuma vai montāžas risinājumu; 2) nepieciešamos tehniskos priekšnosacījumus uzstādīšanai; 3) pieļaujamo papildu aprīkojuma masu vai slodzi; 4) informāciju par to, vai uzstādīšanai nepieciešama pārbūve normatīvo aktu izpratnē. Atbilstību apliecina ar ražotāja, oficiālā izplatītāja, aprīkojuma piegādātāja vai cita kompetenta avota dokumentāciju.
	

	20.
	Ziemas sezonas aprīkojuma minimālā funkcionalitāte
	Ja Pasūtītājs līguma darbības laikā pieprasa ziemas sezonas papildaprīkojumu, transportlīdzeklim jānodrošina iespēja uzstādīt priekšpusē sniega lāpstu sniega tīrīšanas darbiem un kravas kastē materiāla kaisītāju smilts, sāls vai cita pretslīdes materiāla izkliedei. Pretendents tehniskajā piedāvājumā norāda ziemas sezonas papildaprīkojuma galvenos tehniskos parametrus, tostarp sniega lāpstas darba platumu, materiāla kaisītāja ietilpību, papildaprīkojuma aptuveno masu un būtiskākos ekspluatācijas nosacījumus. Atbilstība uzskatāma par pierādītu, ja iesniegtā dokumentācija apliecina savietojamību ar piedāvāto transportlīdzekli un iespēju to ekspluatēt atbilstoši ražotāja prasībām un normatīvo aktu prasībām.
	

	21.
	Atbilstība dalībai ceļu satiksmē
	Transportlīdzeklim jāatbilst normatīvajiem aktiem, kas reglamentē tā reģistrāciju un dalību ceļu satiksmē Latvijas Republikā. Ja transportlīdzeklis paredzēts aprīkošanai ar sniega lāpstu un/vai materiāla kaisītāju, Pretendents apliecina, ka šāda ziemas sezonas aprīkojuma uzstādīšana ir tehniski pieļaujama un ka, ievērojot attiecīgā ziemas sezonas aprīkojuma tehniskos parametrus, masu, gabarītus un lietošanas nosacījumus, transportlīdzekli iespējams izmantot ceļu satiksmē atbilstoši normatīvo aktu prasībām. Ja ziemas sezonas aprīkojuma uzstādīšana uzskatāma par pārbūvi normatīvo aktu izpratnē, Pretendents nodrošina visu nepieciešamo saskaņošanu, ekspertīzi un dokumentāciju atbilstoši transportlīdzekļu pārbūves kārtībai.
	

	22.
	Reģistrācija CSDD
	Pretendents nodrošina transportlīdzekļa reģistrāciju CSDD uz sava rēķina; transportlīdzekļa reģistrācijas apliecībā kā turētājs norādāms Pasūtītājs.
	

	23.
	Nomā iekļautie pakalpojumi
	Pilna servisa noma ietver vismaz diennakts tehnisko atbalstu, OCTA un KASKO apdrošināšanu visā nomas periodā, tehnisko apkopi atbilstoši ražotāja prasībām, remontus, sezonālu riepu maiņu, montāžu, balansēšanu, uzglabāšanu, riepu remontu, valsts tehnisko apskati un dabiski nolietojušos detaļu nomaiņu. KASKO pašrisks nedrīkst pārsniegt 150 EUR par vienu apdrošināšanas gadījumu. Ja Pasūtītājs līguma darbības laikā pieprasa ziemas sezonas papildaprīkojumu, Pretendents nodrošina tā piegādi, uzstādīšanu, demontāžu, tehnisko uzturēšanu un darba kārtības nodrošināšanu attiecīgajā lietošanas periodā. Papildaprīkojuma nomas vai lietošanas maksa, kā arī ar to saistīto pakalpojumu izmaksas finanšu piedāvājumā norādāmas atsevišķi, ja Pasūtītājs paredz šādu cenu pozīciju vērtēšanu.

	

	24.
	Reakcijas laiks un rezerves transportlīdzeklis
	Pretendents nodrošina reakciju uz bojājuma pieteikumu ne vēlāk kā 4 stundu laikā darba laikā vai ne vēlāk kā nākamajā darba dienā, ja pieteikums iesniegts ārpus darba laika. Ja transportlīdzekli nav iespējams atjaunot ekspluatācijā 48 stundu laikā no bojājuma konstatēšanas brīža, Pretendents nodrošina rezerves transportlīdzekli ar līdzvērtīgu funkcionalitāti ne vēlāk kā 24 stundu laikā.
	

	25.
	Servisa pieejamība un rezerves daļu nodrošinājums Latvijā
	Pretendentam visā līguma darbības laikā jānodrošina vismaz viens transportlīdzekļa markai atbilstošs servisa punkts Latvijas teritorijā, kurā iespējams veikt ražotāja noteiktās apkopes, garantijas remontus un ar ekspluatāciju saistītos remontdarbus. Pretendents tehniskajā piedāvājumā norāda servisa punkta nosaukumu un adresi, kā arī apliecina rezerves daļu un patēriņa materiālu pieejamību visā līguma darbības laikā. Ja kādas rezerves daļas piegādes termiņš pārsniedz 5 darba dienas, Pretendents nodrošina risinājumu Pasūtītāja mobilitātes nepārtrauktībai atbilstoši šīs specifikācijas prasībām par rezerves transportlīdzekli.
	

	26.
	Programmatūras atjauninājumi un tehniskie servisa pasākumi
	Pretendents visā līguma darbības laikā nodrošina ražotāja noteikto programmatūras atjauninājumu, drošības atjauninājumu, servisa kampaņu un atsaukumu izpildi bez papildu maksas, ja tie attiecināmi uz piedāvāto transportlīdzekli. Pretendents tehniskajā piedāvājumā apliecina kārtību, kādā Pasūtītājs tiks informēts par šādiem pasākumiem un kā tiks nodrošināta to izpilde Latvijas teritorijā.
	

	27.
	Transportlīdzekļa piegādes termiņš
	Pretendentam jānodrošina transportlīdzekļa piegāde nomai ne vēlāk kā 60 (sešdesmit) dienu laikā no līguma noslēgšanas dienas.
	

	28.
	Dokumentācija
	Piedāvājumam pievieno ražotāja, oficiālā izplatītāja, aprīkojuma piegādātāja vai cita kompetenta avota sagatavotu dokumentāciju, kas apliecina piedāvātā transportlīdzekļa tehniskos parametrus, aprīkojumu un atbilstību šajā tehniskajā specifikācijā noteiktajām prasībām. Attiecībā uz ziemas sezonas papildaprīkojumu Pretendents pievieno dokumentāciju vai apliecinājumu par savietojamību ar sniega lāpstu un materiāla kaisītāju, norādot vismaz stiprinājuma vai montāžas risinājumu, papildaprīkojuma galvenos parametrus, masu vai slodzi un informāciju par iespējamu pārbūves nepieciešamību. Attiecībā uz servisa pieejamību Latvijā Pretendents pievieno informāciju par vismaz vienu servisa punktu Latvijas teritorijā, norādot tā nosaukumu un adresi, kā arī apliecina iespēju veikt ražotāja noteiktās apkopes, garantijas remontus un ekspluatācijas remontdarbus visā līguma darbības laikā. Pretendents norāda arī kontaktinformāciju pieteikumu iesniegšanai un, ja attiecināms, informāciju par rezerves daļu piegādes kārtību. Ja atbilstība izriet no vairākiem dokumentiem, Pretendents tehniskajā piedāvājumā skaidri norāda, kurā dokumentā konkrētā prasība ir apliecināta. Ja finanšu piedāvājumā ir paredzētas atsevišķas cenu pozīcijas papildaprīkojumam, Pretendents tās norāda atsevišķi un nepārprotami.
	



Visas tehniskajā specifikācijā noteiktās prasības ir minimālās prasības. Ja kādā prasībā minēts konkrēts tehniskais risinājums, tas interpretējams kā “vai ekvivalents”, ievērojot Publisko iepirkumu likuma principus par vienlīdzīgu attieksmi, konkurences nodrošināšanu, samērīgumu un nediskrimināciju. Pretendents tehniskajā piedāvājumā norāda precīzus piedāvātā transportlīdzekļa un pakalpojuma parametrus un pēc Pasūtītāja pieprasījuma iesniedz atbilstību apliecinošus dokumentus.


Apliecinām, ka  nodrošināsim visas iepirkuma tehniskajā specifikācijā noteiktās prasības pakalpojuma izpildei un nodrošināšanai.

	Pretendenta pārstāvēttiesīgā amatpersona: 
(paraksta pretendenta pārstāvis ar publiski reģistrētām pārstāvības tiesībām vai pretendenta pilnvarota persona, pievienojot pilnvarojuma dokumentu)
	Norāde vai piedāvājums parakstīts ar drošu elektronisko parakstu un satur laika zīmogu, vai piedāvājums parakstīts ar Elektronisko iepirkumu sistēmas parakstu


	amats, 
	

	vārds, uzvārds
	



Sagatavošanas/Aktualizācijas datums 10.06.2026.

